OpenLLM-France/wikimedia huggingface dataset:
# Carl Schenkel

Carl Schenkel (Berna, Suïssa, 8 de maig de 1948 - Los Angeles, Califòrnia, 1 de desembre del 2003) va ser un director de cinema i guionista suís.

## Bíografia

Carl Schenkel va néixer el 8 de maig de 1948 a Berna, Suïssa. Va emigrar a Frankfurt, Alemanya i va treballar com a reporter mentre que estudiava sociologia. A mitjan 1970 ell va entrar en la indústria cinematogràfica com a ajudant guionista i com a ajudant de director. Va començar la seva carrera com a director en 1979 amb la pel·lícula Graf Dracula (beisst jetzt) in Oberbayern. Més tard es va tornar tan celebri com director que va poder emigrar a Los Angeles, Califòrnia, Estats Units i fer produccions cinematogràfiques en Hollywood. Es va retirar en el 2001 després d'haver fet allí la pel·lícula Mord im Orient-Express.
Va rebre 7 Premis i 4 Nominacions durant la seva carrera i va morir a la seva casa a Los Angeles per insuficiència cardíaca als 55 anys.

## Pel·lícules conegudes

Ell va tenir el seu primer gran èxit en 1984 amb la pel·lícula Abwärts (Buit), amb Götz George, Wolfgang Kieling i Renée Soutendijk en els papers principals, el jove Hannes Jaenicke es va fer famós a través de la pel·lícula. Amb el rodatge de Zwei Frauen va aconseguir en 1989, un èxit respectable entre els crítics. Amb George Peppard i Rip Torn, també hi havia actors de Hollywood en papers secundaris. La seva pel·lícula més reeixida va ser Escac a l'assassí (1992) amb Christopher Lambert, Diane Lane i Tom Skerritt. A Alemanya, la pel·lícula va ser vista per dos milions d'espectadors, mentre que va ser un fracàs als Estats Units.

## Filmografia

* Graf Dracula beißt jetzt in Oberbayern (1979) (com Carlo Ombra)
* Kalt wie Eis (1981)
* Buit (1984)
* Bay Coven (1987) (Telefilm)
* El poderós Quinn (1989)
* Zwei Frauen (1989)
* The Edge (1989) (Telefilm)
* Silhouette (1990) (Telefilm)
* Escac a l'assassí (1992)
* Beyond Betrayal (1992) (Telefilm)
* The Surgeon (1995)
* Exquisida tendresa (1995)
* In the Lake of the Woods (1996) (Telefilm)
* Kalte Küsse (1997) (Telefilm)
* Tarzan and the Lost City (1998)
* Missing Pieces (2000)
* Hostile Takeover (2001)
* Mord im Orient-Express (2001) (Telefilm)

## Premis

* Premi a la millor direcció al XVII Festival Internacional de Cinema Fantàstic de Sitges per Abwarts.

## Referències

* ↑ «Carl Schenkel | filmportal.de». www.filmportal.de.
* ↑ Encyclopedia of Television Film Directors. 1. Scarecrow Press, p. 862. ISBN 978-0-8108-6378-1.
* ↑ Los jurados Internacional y de la Crítica coincidieron en premiar a la película "The company of Wolves", La Vanguardia, 14 d'octubre de 1984

## Bibliografia

* Kay Weniger: Das große Personenlexikon des Films. Die Schauspieler, Regisseure, Kameraleute, Produzenten, Komponisten, Drehbuchautoren, Filmarchitekten, Ausstatter, Kostümbildner, Cutter, Tontechniker, Maskenbildner und Special Effects Designer des 20. Jahrhunderts. Band 7: R – T. Robert Ryan – Lily Tomlin. Schwarzkopf & Schwarzkopf, Berlin 2001, ISBN 3-89602-340-3, S. 97 f.
# Mitxúrina

«Mitxúrina» té aquests significats:
* Mitxúrina (Adiguèsia), localitat de la República d'Adiguèsia, a Rússia
* Mitxúrina (Tambov), localitat de l'óblast de Tambov, a Rússia
# Bo extensible

Un bo extensible (en anglès: Extendible bond o Extendable bond) és un bo amb una opció inserida que dona dret al tenedor a perllongar l'extensió -el venciment- del bo per un determinat període. Aquest tipus de bo pot ésser considerat com una cartera formada per un bo a curt termini, més una opció call que dona dret a comprar un altre bo a llarg termini. Aquest infreqüent tipus de bo és interessant pels inversors durant períodes de reducció dels tipus d'interès.

## Valoració

La valoració d'aquest tipus de bo seria similar amb la d'un bo amb opció de revenda. Altrament, aquest tipus de bo pot ser configurat perquè sigui l'emissor, i no el tenedor, aquell que exerceixi l'opció, i en aquest cas, la valoració seria similar a la d'un bo amb opció de recompra.
* Preu d'un bo extensible = Preu d'un bo simple + Preu d'una opció per l'extensió
* El preu d'un bo extensible sempre serà major que el d'un bo simple perquè l'opció inserida dona més valor a l'inversor.
* Per tant, la rendibilitat a venciment d'un bo extensible ha d'ésser inferior a la d'un bo simple.

## Referències

* ↑ Financial Times Lexicon
* ↑ «Investment Alternatives». Arxivat de l'original el 2011-07-06. [Consulta: 25 juny 2011].
* ↑ «Extendable bond — Invest Definition». Arxivat de l'original el 2011-07-18. [Consulta: 25 juny 2011].
* ↑ Extendable Bond
* ↑ IMF Puttable and Extendible Bonds

## Bibliografia

* «Extendable bond». Investorwords.com. Arxivat de l'original el 2011-07-02. [Consulta: 26 juny 2011]. (anglès)
# Haraldssund

Haraldssund és un petit poble de l'illa de Kunoy, a les illes Fèroe. L'1 de gener de 2021 tenia 65 habitants. Pertany al municipi de Kunoy.
Haralssund es troba a la costa est de Kunoy i està connectat amb el poble Kunoy, situat a la costa oest, mitjançant el túnel anomenat Kunoyartunnilin. Enfront del poble, a l'altre cantó del fiord Haraldssund, hi ha l'illa de Borðoy, amb la que hi connecta amb un pont. Tant el túnel com el pont van ser construïts a finals dels anys vuitanta.
Al nord de Haraldssund hi ha el poble deshabitat de Skarð. Pels volts de Nadal de 1913 tots els homes del poble van morir quan es va produir una tempesta mentre estaven pescant al mar. Arran d'aquesta tragèdia totes les dones i nens van marxar del poble el 1919. Avui es pot fer la ruta de Haraldsund a Skarð en una excursió que dura algunes hores.
Els cims del Galvsskorafjall (768 m) i del Suður á Nakki (703 m), situats a l'oest de Haraldssund, són la barrera natural del poble amb la costa oest de Kunoy.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 1r agost 2019]. «Base de dades estadística de les Illes Fèroe»
* 1 2 «Haraldssund» (en anglès). Faroe islands. [Consulta: 9 agost 2019].
* 1 2 «Kunoy» (en anglès). The Faroe Islands. Arxivat de l'original el 2019-09-24. [Consulta: 9 agost 2019].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»

## Vegeu també

* Llista de municipis de les Illes Fèroe.
* Llista de túnels de les Illes Fèroe.

## Enllaços externs

* Web de l'ajuntament de Kunoy
# Anna Elionor de Hessen-Darmstadt

Anna Elionor de Hessen-Darmstadt (en alemany Anna Eleonore von Hessen-Darmstadt) va néixer a Darmstadt (Alemanya) el 30 de juliol de 1601 i va morir al palau de Herzberg el 6 de maig de 1659. Era filla de Lluís V de Hessen-Darmstadt (1577-1626) i de Magdalena de Brandenburg (1582-1616).

## Matrimoni i fills

El 14 de desembre de 1617 es va casar a Darmstadt amb Jordi de Brunsvic-Lüneburg (1582-1641), fill del duc Guillem (1535-1592) i de Dorotea de Dinamarca (1546-1617), net per tant del rei Cristià III de Dinamarca. El matrimoni va tenir els següents fills:
* Magdalena, nascuda i morta el 1618.
* Cristià Lluís (1622-1665), casat amb Dorotea de Schleswig-Holstein-Sonderburg-Glücksburg (1636-1689).
* Jordi Guillem (1624-1705), casat amb Elionor Desmier d'Olbreuse (1639-1722).
* Joan Frederic (1625-1679), casat amb Benedicta Enriqueta de Wittelsbach (1652-1730).
* Sofia Amàlia (1628-1685), casada amb el rei Frederic III de Dinamarca (1609-1670).
* Dorotea Magdalena (1629-1630)
* Ernest August (1629-1698), casat amb Sofia del Palatinat (1630-1714), i pare del rei Jordi I de la Gran Bretanya
* Anna Maria Elionor (1630-1636)

## Bibliografia

* H. Ch. Heimbürger: Georg Wilhelm, Herzog von Braunschweig u. Lüneburg S. 45, 82
* Friedrich von der Decken: Herzog Georg von Braunschweig und Lüneburg S. 52
* Ph. A. F. Walther: Der Darmstädter Antiquarius S. 78
* Christoph von Rommel: Geschichte von Hessen S. 606

## Enllaços externs

* http://genealogy.euweb.cz/brabant/brabant7.html#AEL5
* http://genealogy.euweb.cz/welf/welf7.html
* http://www.guide2womenleaders.com/womeninpower/Womeninpower1640.htm
# Halichoeres vrolikii

Halichoeres vrolikii és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba des de les Maldives fins a les Moluques (Indonèsia) i el Mar d'Andaman.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Carl Scarborough

Carl Scarborough (Benton, Illinois, 3 de juliol de 1914 - Indianapolis, 30 de maig de 1953) va ser un pilot de curses automobilístiques estatunidenc.
Va córrer a la Champ Car a les temporades 1951-1953 incloent-hi la cursa de les 500 milles d'Indianapolis d'aquests anys. Morí el 30 de maig de 1953 d'un cop de calor després de disputar la cursa d'Indianapolis.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1951 | 73 | 15 | 135.614 | 4 | 18 | 100 | 0 | Eix |
| 1953 | 73 | 19 | 135.936 | 21 | 12 | 190 | 0 | A 10 voltes |
| Totals | Totals | Totals | Totals | Totals | Totals | 290 | 0 | |
| Curses | 2 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 1 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Carl Scarborough va participar en dues curses de F1, debutant al Gran Premi d'Indianapolis 500 del 1951.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Substància grisa periaqüeductal

La substància grisa periaqüeductal (SGPA) és una regió de l'encèfal que té un paper crític en el funcionament autònom, el comportament motivat i les respostes conductuals a estímuls amenaçadors. L'SGPA també és el centre de control principal per a la modulació descendent del dolor. Té cèl·lules productores d'encefalina que suprimeixen el dolor.
L'SGPA és la substància grisa situada al voltant de l'aqüeducte de Silvi dins del tegment del mesencèfal. Es projecta al nucli anterior? del rafe, i també conté tractes autònoms descendents. Les fibres ascendents del dolor i la temperatura del tracte espinotalàmic envien informació a l'SGPA a través del tracte espinomesencefàlic (anomenat així perquè les fibres s'originen a la columna vertebral i acaben a l'SGPA, al mesencèfal).
Aquesta regió s'ha utilitzat com a objectiu per a col·locació d'implants estimulants de l'encèfal en pacients amb dolor crònic.

## Referències

* ↑ Faull, Olivia K.; Subramanian, Hari H.; Ezra, Martyn; Pattinson, Kyle T. S. «The midbrain periaqueductal gray as an integrative and interoceptive neural structure for breathing». Neuroscience and Biobehavioral Reviews, vol. 98, 2019, pàg. 135–144. DOI: 10.1016/j.neubiorev.2018.12.020. ISSN: 1873-7528. PMID: 30611797.
* ↑ Silva, Carlos; McNaughton, Neil «Are periaqueductal grey and dorsal raphe the foundation of appetitive and aversive control? A comprehensive review». Progress in Neurobiology, vol. 177, 17-02-2019, pàg. 33–72. DOI: 10.1016/j.pneurobio.2019.02.001. ISSN: 1873-5118. PMID: 30786258.
# Helicó (desambiguació)

«Helicó» té aquests significats:
* Helicó (música), instrument musical de vent metall
* Mont Helicó
* Biografies:
** Helicó de Cízic, filòsof grec
** Helicó de Salamina, artista xipriota del teixit
Viccionari
# Anna de Moscou

Anna de Moscou 1393-1417, va ser emperadriu consort pel seu matrimoni amb l'emperador romà d'Orient Joan VIII Paleòleg. Va morir quan el seu marit era coemperador de l'Imperi Romà d'Orient.
Anna era filla de Basili I de Moscou i de Sofia de Lituània. Els seus avis materns eren Vytautas el Gran i la seva primera esposa Anna. Es va casar amb Joan VIII Paleòleg l'any 1414. El seu marit era el fill gran de Manuel II Paleòleg i Helena Dragaš. Joan va ser nomenat dèspota l'any 1416 i sembla que va assumir el càrrec de coemperador poc després.
Anna va tenir la consideració de segona emperadriu després de la seva sogra, a la cort. Les Cròniques de l'historiador Miquel Ducas indiquen que Anna de Moscou va morir per la pesta l'any 1417. Sembla que la seva mort va ser deguda a la pesta bubònica. La pesta negra, va ser una epidèmia que es va estendre per diferents regions d'Europa de forma esporàdica fins al segle xvii.

## Referències

* ↑ Miquel Ducas. Història, XXVII, 6,10

## Bibliografia

* Runciman, Steven. The Fall of Constantinople, 1453. Cambridge University Press, 1965.
* Treadgold, Warren T. A History of the Byzantine State and Society. Stanford, Califòrnia: Stanford University Press, 1997.
# Francesc Vilaplana i Tarradas

Francesc Vilaplana i Tarradas (Gràcia, Barcelona, 1923 - Gràcia, Barcelona, 2012) fou un activista social català. D'antuvi fou membre de la Junta de l'Associació d'Empleats del Dr. Andreu (AEDA). El 1986, va ingressar en el Casal de Gent Gran de Gràcia (Siracusa) on va ocupar els càrrecs de delegat de la coral i, posteriorment, de president del Consell de Govern. Fou el principal impulsor de la celebració de la Festa Major al Casal de Gent Gran de Siracusa, que consta com a entitat federada de la festa des de l'any 1997. Va ser vicepresident del III Congrés de la Gent Gran de Barcelona i és, des de 1992, representant de Gràcia al Consell de la Gent Gran de Barcelona i membre del Consell de la Gent Gran de Catalunya des de 2000. El 1996 va fundar amb altres membres l'Associació Recreativa i Cultural Germanor. El 2001 va rebre la Medalla d'Honor de Barcelona. El 23 de juny de 2012 va morir, a l'edat de 89 anys.
# Cantó de Tivier

El cantó de Tivier és un cantó francès del departament de la Dordonya, situat al districte de Nontronh. Té 10 municipis i el cap és Tivier.

## Municipis

* Cornhac d'Eila
* Aiserac
* Lemzor
* Nantuelh
* Sent Joan de Còla
* Sent Martin de Fraissenjas
* Sent Peir de Còla
* Sent Róman e Sent Clamenç
* Tivier
* Veunac

## Història

Llista dels consellers generals successius :
| Data d'elecció | Identitat | Partit |
| 1988-2001 | Jean-Louis Bouchillou | PS |
| 2001-2008 | Jean-Pierre Boucher | UMP |
| 2008- | Colette Langlade | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 8.181 | 8.087 | 8.240 | 7.997 | 7.783 | 7.348 | 7.404 |
# Montserrat Iniesta González

Montserrat Iniesta González és una antropòloga i museòloga catalana. Va ser la directora del Museu de les Cultures del Vi de Catalunya. Llicenciada en geografia i història, és doctorada en antropologia urbana i en museologia. Ha coordinat diversos projectes museològics, com el Museu de l'Aigua. Ha dut a terme diferents estades en centres museístics de França, Itàlia, Mèxic i el Canadà. El maig de 2017 va ser nomenada directora d'El Born Centre de Cultura i Memòria. El març de 2021 l'ICUB va anunciar que la rellevava de la direcció i obria un nou procés per escollir director del centre.

## Referències

* ↑ Montañés, José Ángel «Montserrat Iniesta, primera directora del Born». El País, 26-05-2017.
* ↑ Marimon, Sílvia «El Born té la seva primera directora en quatre anys: Montserrat Iniesta». Ara.
* ↑ Servei de Premsa, ICUB «S’inicia el procés per seleccionar una nova direcció per a El Born CCM». nota de premsa, 01-03-2021.
# Black Market Reloaded

Black Market Reloaded era un lloc web de Tor amagat en un domini .onion que venia drogues il·legals i altres béns il·legals, com ara targetes de crèdit robades i armes de foc. La seva popularitat va augmentar espectacularment després del tancament de Silk Road, el seu principal competidor. A finals de novembre de 2013, el propietari de Black Market Reloaded va anunciar que el lloc web quedaria fora de línia a causa d'una afluència incontrolable de nous clients després de l'enfonsament de Sheep Marketplace i Silk Road.

## Referències

* ↑ Bilton, Nick. «Disruptions: A Digital Underworld cloaked in anonymity». New York Times.
* ↑ Greenburg, Andy «Silk Road Competitor Shuts Down And Another Plans To Go Offline After Claimed $6 Million Theft». , 1 December 2013 [Consulta: 4 gener 2014].
# Anna de Lusignan

Anna de Lusignan o Anna de Xipre (1418 Regne de Xipre - Ginebra, Savoia 1462) fou una princesa de Xipre i duquessa consort de Savoia.

## Antecedents familiars

Va néixer el 24 de setembre de 1418 sent filla de Janus de Xipre i Carlota de Borbó. Era neta per línia paterna de Jaume I de Xipre i Helvis de Brunswick-Grubenhagen, i per línia materna de Joan I de la Marca i Caterina de Vendôme. Fou germana del també rei Joan III de Xipre.
Morí l'11 de novembre de 1462 a la ciutat de Ginebra.

## Núpcies i descendents

Es va casar el 12 de febrer de 1434 a la ciutat de Chambéry amb el futur Savoia Lluís I de Savoia. D'aquesta unió tingueren:
* Amadeu IX de Savoia (1435-1472), duc de Savoia
* Maria de Savoia (1436-1437)
* Lluís de Savoia (1436-1482), comte de Ginebra i rei de Xipre; casat el 1447 amb Annabela d'Escòcia i el 1459 amb Carlota de Xipre
* Felip II de Savoia (1438-1497), duc de Savoia
* Margarida de Savoia (1439-1483), casada el 1458 amb Joan IV de Montferrat i el 1466 amb Pere II de Brienne
* Joan II de Ginebra (1440-1491), comte de Ginebra
* Pere de Savoia (1440-1458), bisbe de Ginebra
* Joan de Faucigny (1440-1491)
* Carlota de Savoia (1441-1483), casada el 1451 amb el rei Lluís XI de França
* Aimone de Savoia (1442-1443)
* Jaume de Savoia (1445)
* Agnès de Savoia (1445-1508)
* Joan Lluís de Savoia (1447-1482), bisbe de Ginebra
* Maria de Savoia (1448-1475)
* Bonna de Savoia (1449-1503), casada el 1468 amb Galeazzo Maria Sforza
* Jaume de Romont (1450-1486)
* Anna de Savoia (1452)
* Francesc de Savoia (1454-1490), arquebisbe
* Joana de Savoia
# Gussínoie

Gussínoie (en rus: Гусиное) és un poble de l'óblast d'Astracan, a Rússia, segons el cens del 2010 tenia 653 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Capella a sa Tuna

La Capella a sa Tuna és una obra de Begur (Baix Empordà) inclosa a l'Inventari del Patrimoni Arquitectònic de Catalunya.

## Descripció

És una capella de planta rectangular amb un cos afegit a la dreta i per la part posterior que és la sagristia. Llur teulat es perllonga i és converteix en un porxo lateral dret(2 pilars rectangulars amb una barana inferior). Aquest porxo recull una entrada lateral de llinda planera. Aquest porxo és paral·lel a l carrer, i és més baix que els teulat de la capella (a dos aigües) el que fa sobresortit la mica de paret lateral. La façana ppal. Es produeix perpendicular a l'esquerra del porxo. Té una porta de llinda planera de pedra (la porta és tota emmarcada, de pedra) i la façana es clou amb un campaneret d'espadanya.- la façana esquerra té 3 obertures petites i rectangulars.- l'absis es carrat i de mateixa paret que la sagristia.
El teulat del porxo es al pendent.

## Referències

* 1 2 «Capella a sa Tuna». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 21 desembre 2019].
# Steven Tyler

Stephen Victor Tallarico Blach, conegut amb el nom artístic de Steven Tyler, (26 de març de 1948 a Yonkers, Nova York), és un músic i cantant de rock estatunidenc.

## Biografia

Tyler és descendent d'italians i alemanys per branca del seu pare Victor Tallarico, i de nord-americans i russos per branca de la seva mare, Susana Blach. Té una germana, anomenada Lynda Tallarico.
Tyler comença la seva carrera com a cantant als 6 anys al cor d'una església al conegut barri del Bronx, a Nova York.
L'any 1964, Steven Tyler forma The Strangers, i es fa càrrec de la bateria. D'aquest grup sorgeix Chain Reaction, on versionaven cançons dels Beatles i dels Rolling Stones, i tocaven temes que componia Tyler. El 1970 s'uneixen al grup Joe Perry i Tom Hamilton per crear Aerosmith.
De jove, la seva debilitat per les dones el portà a realitzar diverses teràpies per problemes d'infidelitat. Mantingué una relació de 9 anys amb la seva primera esposa, Cyrinda Foxe, i tingué una filla, Mia Abigail Tyler; a finals de la dècada del 1980 es casaria amb Teresa Barrick, amb qui mantingué 2 anys de relació matrimonial i tingué dos fills més, Chelsea Anna Tyler, i després el seu únic fill mascle, Steven Taj Monroe Tyler. Posteriorment es casà amb la model Bebe Buell, amb qui tingué una filla, l'actriu i model Liv Tyler. Steve, a més de ser vocalista d'Aerosmith, també toca el teclat, l'harmònica, la guitarra, la bateria i la percussió.

## Referències

* ↑ Smolenyak, Megan «I've Got a Crush on Steven Tyler's Grandfather». Huffington Post [USA], 16-12-2010.
* ↑ Steven Tyler with David Dalton (2011) The Autobiography: Does the noise in my head bother you?. London: Harper Collins Publishers, p. 14.
* ↑ Walk This Way: The Autobiography of Aerosmith (1999 paperback edition) Harper Collins Publishers, p. 23. ISBN 0-06-051580-5
* ↑ Interview Live! With Regis and Kelly (on ABC TV), January 18, 2011.
* ↑ "Does The Noise In My Head Bother You" (2011) ecco/HarperCollins Publishers pp. 6–22 ISBN 978-0-06-176789-0
* 1 2 Internet Movie Database profile; accessdate April 18, 2014.
* ↑ Magrath, Andrea «Steven Tyler's family 'furious' over engagement to Erin Brady... who at 38 is just four years older than actress daughter Liv». MailOnline [Londres], 28-12-2011 [Consulta: 30 juliol 2013].

## Enllaços externs

* StevenTyler.com, Lloc oficial de Steven.
* Aerosmith.com, Lloc oficial d'Aerosmith.
# Blue Mound

«Blue Mound o Blue Mounds» té aquests significats:
* Blue Mound (Illinois)
* Blue Mound (Kansas)
* Blue Mound (Texas)
# Anna de Polònia

Anna de Polònia (polonès: Anna Jagiellonka) (Cracòvia, 18 d'octubre de 1523 - Varsòvia, 9 de setembre de 1596) va ser la Reina de Polònia i Duquessa de Lituània entre 1575 i 1586. Era filla de Segimon el Vell i de Bona Sforza, d'origen italià. Va casar-se amb Esteve Bathory I l'any 1576, duc de Transsilvània, i, juntament amb ell, va ser coronada a Cracòvia. Un cop vídua, va ser decisiva en l'elecció del seu successor, el seu nebot Segimon III Vasa, en el que suposaria l'inici de la Dinastia Vasa.

## Referències

* ↑ «Anna de Polònia». Gran Enciclopèdia Catalana. Barcelona: Grup Enciclopèdia Catalana.
# Gussau

El Gussau és un rierol d'Alemanya, que neix al carrer del mateix nom a Volksdorf, un nucli d'Hamburg i que desemboca 1,2 quilòmetres més a l'oest a un estany al Saselbek a la reserva natural dels Volksdorfer Teichwiesen. Via el Saselbek, l'Alster i l'Elba desguassa al mar del Nord.
Comparteix la història geològica del Saselbek: un rierol d'aigua fosa que va excavar una “vall-túnel” sota la glacera que cobria el territori al Plistocè. El seu nom conté el sufix au que significa aigua, l'origen de la primera part és incert.